**VPRAŠANJA ZA UTRJEVANJE- Slovenske pokrajine družba/5. razred**

**PREDALPSKE POKRAJINE**

1. Kje leži predalpsko hribovje? Kako po legi delimo predalpsko hribovje?

2. S pomočjo zemljevida poimenuj največja mesta Predalpskih pokrajin. Kakšna naselja so se razvila v bližini rudnikov? Zakaj so večino rudnikov zaprli?

3. Naštej večja mesta, ki ležijo v Ljubljanski kotlini! Kakšno je Ljubljansko barje? Kaj veš o Ljubljani?

4. Katere gospodarske dejavnosti so bile pomembne v preteklosti? Katere pa danes?

Kaj se je poleg rudarstva in fužinarstva še razvilo v alpskem in predalpskem svetu?

5. Kaj so panjske končnice? Katere navade in šege so se ohranile do danes?

**OBPANONSKE POKRAJINE**

1. Opredeli lego Obpanonskih pokrajin! Kaj je značilno za ta del Slovenije? Kje so ravnine? Kje gričevja?

2. Naštej večje reke, ki tečejo v ravninskem delu. Kako tečejo reke? Kakšna so tla ob rekah, ki pogosto poplavljajo?

3. Ali so na ravninah ugodni pogoji za kmetijstvo? Razloži! Kdo je velik onesnaževalec podtalnice? Razloži! Kaj je pomembno naravno bogastvo Obpanonskih pokrajin? V katerih krajih so izviri termalne in mineralne vode?

4. Zakaj so Obpanonske pokrajine gosto poseljene? Naštej večja mesta Obpanonskih pokrajin. Pomagaj si z zemljevidom.

5. Iz česa so bile grajene hiše v preteklosti? Kaj pa danes? Opiši staro panonsko hišo! Čemu služita koruznjak in klopotec?

6. Katere dejavnosti so se razvile v Obpanonskih pokrajinah? Kje se je razvilo lončarstvo? Kje so delovale steklarne (glažute)? Na katerih rekah je bilo razširjeno splavarstvo? Za kaj so še uporabljali vodno silo? Na kateri reki je še eden redkih mlinov, ki deluje?

7. Katere šege in navade so se ohranile v tem delu Slovenije? Naštej in opiši jih!

**DINARSKOKRAŠKE POKRAJINE**

1. Kateri del Slovenije zavzemajo Dinarskokraške pokrajine? Kaj je zanje značilno? Kaj je glavno bogastvo prebivalcev tega dela Slovenije? Katere živali živijo samo v gozdovih dinarskokraškega sveta?

2. S pomočjo zemljevida poimenuj nekaj visokih planot in hribovij. Naštej kraška polja.

3. S čim so se v preteklosti ukvarjali ljudje? S čim pa danes?

4. Kaj je značilno za rečno omrežje Dinarskokraških pokrajin? S pomočjo zemljevida opiši kraški tok Ljubljanice. Kaj je ponikalnica?

5. Katere so najpogostejše kraške oblike? Kako nastanejo kraške jame? Kaj je značilno za vrtače? Kaj so uvale? Kaj je večje od uvale? S čim so obdana kraška polja? Kaj se zgodi s kraškimi rekami ob večjih deževjih?

6. Katere kraške oblike nastajajo pod zemljo? Kako imenujemo jame, po katerih teče voda? Katere jame so pogosto nad vodnimi? Naštej in razloži vrste kapnikov! Katera žival živi v podzemnem svetu? Katere so najbolj znane turistične jame pri nas?

7. Katero je naše presihajoče jezero? Opiši, kako in kdaj nastane.

8. Opiši značilnosti poselitve Dinarskokraških pokrajin. Zakaj so te pokrajine redko poseljene? S čim so se ukvarjali prebivalci v preteklosti? Kaj pa danes? Kje se je razvilo žagarstvo?

9. Opiši rastlinstvo in živalstvo Dinarskokraških pokrajin.

**OBSREDOZEMSKE POKRAJINE**

1. Kako delimo Obsredozemske pokrajine?

2. Katere države si delijo Tržaški zaliv? Kdo/kaj vse onesnažuje morje?

3. Kaj je značilno za površje Obsredozemskih pokrajin?

4. S pomočjo zemljevida poišči in poimenuj večje reke Obsredozemskih pokrajin.

5. Kateri deli Obsredozemskih pokrajin so najgosteje poseljeni?

6. Katere gospodarske dejavnosti so bile pomembne v preteklosti in katere so danes?

Zakaj je morje gospodarsko pomembno? Katere soline so razglašene za krajinski park?

7. Naštej nekaj rastlin, ki dobro uspevajo samo v tem delu Slovenije.

8. Katero je naše edino tovorno pristanišče? Opiši njegov pomen.

9. Kakšno podnebje je značilno za Obsredozemske pokrajine? Razloži.

Kakšen veter je burja?